b'\n_START_ARTICLE_\nKamov Ka-92\n_START_PARAGRAPH_\nKamov Ka-92 je ruski visokohitrostni helikopter s koaksialnimi rotorji podjetja Kamov. Helikopter tekmuje z Mil-om za 1,3 milijarde vreden razpis za nov visokohitrostni helikopter._NEWLINE_Ka-92 je del programa novo ustanovljenega podjetja \xd0\x9e\xd0\x90\xd0\x9e \xc2\xab\xd0\x92\xd0\xb5\xd1\x80\xd1\x82\xd0\xbe\xd0\xbb\xd1\x91\xd1\x82\xd1\x8b \xd0\xa0\xd0\xbe\xd1\x81\xd1\x81\xd0\xb8\xd0\xb8\xc2\xbb (vertaljoti rosiji - Ruski helikopterji) za srednje velike helikopterje s potovalno hitrostjo okrog 500 km/h in doletom 1400 kilometrov. Preliminarni dizajn so predstavili na HeliRussia 2009 v bli\xc5\xbeini Moskve._NEWLINE_Ka-92 bo imel kot drugi helikopterji dru\xc5\xbebe koaksialne rotorje in dva propelerja na zadnjem delu, konkurent Mil Mi-X1 bo uporabljal samo enega. Imel bo prostora za 30 potnikov in vzletno te\xc5\xbeo 16 ton. Prvi prototip bosta poganjala dva zanesljiva Klimov VK-2500 z novim reduktorjem.  Na\xc4\x8drtovalci na\xc4\x8drtujejo bolj mo\xc4\x8dne 3000 KM VK-3000 motorje, takoj ko Klimov zaklju\xc4\x8di z njihovim razvojem. Ka-92 naj bi letel s 420-430 km/h.'